turjo4nis/wikipedia-bn-dump-20250701 huggingface dataset:
তুলসী লাহিড়ী

তুলসী লাহিড়ী (৭ এপ্রিল ১৮৯৭ – ২২ জুন ১৯৫৯) বিখ্যাত নাট্যকার, অভিনেতা, গ্রামোফোন কোম্পানির সুরকার, বাংলা ছায়াছবির জনপ্রিয় চিত্রনাট্যকার। নাটক রচনা ও অভিনয় দিয়ে নাট্য আন্দোলনের এক নতুন দিগন্ত উন্মোচিত করেছিলেন।

জন্ম ও শৈশব
তার জন্ম অবিভক্ত বাংলার রংপুর জেলা, বর্তমান গাইবান্ধা জেলার সাদুল্লাপুর উপজেলার নলডাঙ্গা গ্রামে। তার পিতার নাম সুরেন্দ্রনাথ লাহিড়ী। পিতা ছিলেন রংপুরের ডিমলা এস্টেটের ম্যানেজার।  তার জন্ম জমিদার পরিবারে।

শিক্ষা ও কর্মজীবন
বি. এ. ও বি. এল. পাস করে প্রথমে রংপুরে ও পরে কলকাতার আলিপুর কোর্টে ওকালতি। তার রচিত দুইটি গান জমিরুদ্দিন খাঁ রেকর্ডিং করলে সাংস্কৃতিক অঙ্গনে পরিচিতি লাভ। কালে হিজ মাস্টার্স ভয়েস ও মেগাফোন গ্রামোফোন কোম্পানিতে সংগীত পরিচালক পদে নিযুক্তি লাভ। শুরু হলো অজস্র গান রচনা আর সুর সংযোজন। আইনব্যবসা ত্যাগ করে চলচ্চিত্র ও নাট্যাভিনয়ে যোগদান। নির্বাক যুগ থেকে শুরু করে বাংলা চলচ্চিত্রের সংগে কয়েক দশকের ঘনিষ্ঠতা ছিলো তার। নাট্যরচনা, মঞ্চাভিনয় এবং পাশাপাশি চিত্রপরিচালক ও অভিনেতারূপে তার অভিজ্ঞতা ছিলো ব্যাপক, সিদ্ধি ছিলো ঈর্ষাজনক। মার্ক্সের দৃষ্টি নিয়ে নাট্যরচনায় সার্থকতা লাভ। পঞ্চাশের মন্বন্তরের পটভূমিকায় গ্রাম বাংলার দরিদ্র মানুষের অভাব-অনটন দ্বন্দ্ব-সংঘাত ও তাদের উপর ধর্মীয় ও সামাজিক নিপীড়নের আলেখ্য অবলম্বনে "দুঃখীর ইমাম" (১৯৪৭) ও "ছেঁড়াতার" (১৯৫০) নাটক রচনা করে ব্যাপক সুনাম অর্জন। "মায়ের দাবি" (১৯৪১), "পথিক" (১৯৫১), "লক্ষ্মীপ্রিয়ার সংসার" (১৯৫৯) তার অপরাপর নাটক। উত্তর বাংলার কৃষক সমাজের বাস্তব জীবনচিত্র এসব নাটকের উপজীব্য। পুঁজিবাদী সমাজব্যবস্থার অসারতা প্রমাণ করার উদ্দেশ্যে নাটক রচনায় আত্মনিয়োগ। কলকাতায় মৃত্যু। গানের জগতে তার ঘনিষ্ঠতা ছিল নজরুল ইসলামের সংগে। তার লেখা বহু গান এখন নজরুলগীতি বলে প্রচলিত আছে। সহস্রাধিক জনপ্রিয় বাংলা গানের এই গীতকারের কোনো গীতসংকলন নেই।
নাটকের নাম-
 মায়ের দাবি (১৯৪১), 
 পথিক (১৯৫১), 
 লক্ষ্মীপ্রিয়ার সংসার (১৯৫৯), 
 মণিকাঞ্চন, 
 মায়া-কাজল, 
 চোরাবালি, 
 সর্বহারা

তথ্যসূত্র

বহিঃসংযোগ 
 Filmografie bei Complete Index to World Film
 Tulsi Lahiri bei Banglapedia – The National Encyclopaedia of Bangladesh (engl.)
 Tulsi Lahiri, Indian Dramatist (engl.)
 ausführliche Biografie (bengal.)
 Lahiris Stück Devi in Modern Indian Literature, an Anthology: Plays and prose, 1995 (engl.)

১৮৯৭-এ জন্ম
১৯৫৯-এ মৃত্যু
চলচ্চিত্র পরিচালক
চিত্রনাট্যকার
ভারতীয় লেখক
ভারতীয় অভিনেতা
কলকাতার চলচ্চিত্র পরিচালক
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
২০শ শতাব্দীর ভারতীয় নাট্যকার
বাঙালি চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
পশ্চিমবঙ্গের নাট্যকার
ব্যারাকপুর পুলিশ কমিশনারেট

ব্যারাকপুর পুলিশ কমিশনারেট বা ব্যারাকপুর সিটি পুলিশ হল পশ্চিমবঙ্গের ব্যারাকপুর মহকুমা এলাকার আইন শৃঙ্খলার রক্ষার্থে গঠিত একটি বিশেষ পুলিশ বাহিনী। ২০১২ সালের ২০ জানুয়ারি এই কমিশনারেট গঠিত হয়। এটি পশ্চিমবঙ্গ পুলিশের অঙ্গ এবং পশ্চিমবঙ্গ সরকারের স্বরাষ্ট্র মন্ত্রকের নিয়ন্ত্রণাধীন। উত্তর চব্বিশ পরগনা জেলা পুলিশ বিভাগকে ভেঙে এই কমিশনারেট তৈরি হয়েছে। এই কমিশনারেটের অধীনে ১২টি থানা রয়েছে। সঞ্জয় মুখোপাধ্যায় এই কমিশনারেটের প্রথম পুলিশ কমিশনার নিযুক্ত হন।

গঠন 

ব্যারাকপুর পুলিশ কমিশনারের প্রধান কার্যালয় ব্যারাকপুর শহরে অবস্থিত। এর দুটি বিভাগ–ব্যারাকপুর ও বেলঘড়িয়া। কমিশনারেটের মোট আয়তন ২৯৭ বর্গ কিলোমিটার। এর অধীনে আছে ১২টি থানা। পুলিশের ইন্সপেক্টর-জেনেরেলের সমতুল্য মর্যাদাসম্পন্ন একজন ইন্ডিয়ান পুলিশ সার্ভিস অফিসার এই কমিশনারেটের প্রধান হন। কমিশনারের সাহায্যার্থে দুজন সহকারী বা যুগ্ম কমিশনার থাকেন। দুই বিভাগের জন্য দুজন ডেপুটি পুলিশ কমিশনার থাকেন। গোয়েন্দা ও ট্র্যাফিক বিভাগ সহ অন্যান্য দফতরের দায়িত্বে থাকেন ডেপুটি সুপারইন্টেন্ডেন্টের সমতুল্য মর্যাদার অতিরিক্ত ডেপুটি পুলিশ কমিশনারেরা। থানার দায়িত্বে থাকেন ইনস্পেক্টর।

থানা 
 বীজপুর থানা
 নৈহাটি থানা
 জগদ্দল থানা
 নোয়াপাড়া থানা
 ব্যারাকপুর থানা
 টিটাগড় থানা
 খড়দহ থানা
 রহড়া থানা
 ঘোলা থানা
 বেলঘড়িয়া থানা
 বরানগর থানা
 নিমতা থানা
 দমদম থানা

আরও দেখুন 
 হাওড়া পুলিশ কমিশনারেট
 বিধাননগর পুলিশ কমিশনারেট
 কলকাতা পুলিশ
 পশ্চিমবঙ্গ পুলিশ
 মানোজ বর্মা

পাদটীকা

বহিঃসংযোগ 
Barrackpore Traffic Police official website

ভারতের পুলিশ কমিশনারেট
উত্তর চব্বিশ পরগনা জেলা
২০১২-এ পশ্চিমবঙ্গে প্রতিষ্ঠিত
পশ্চিমবঙ্গ পুলিশ
২০১২-এ প্রতিষ্ঠিত সরকারি সংস্থা
পিয়ের-জোসেফ প্রুদোঁ

পিয়ের-জোসেফ প্রুদোঁ("প্রুধোঁ" প্রতিবর্ণীকরণও প্রচলিত) (১৮০৯-১৮৬৫) ফরাসি প্রাবন্ধিক, অর্থনীতিবিদ ও সমাজতাত্ত্বিক। তিনি ছিলেন ক্ষুদে বুর্জোয়ার তত্ত্বপ্রবক্তা ও নৈরাজ্যবাদের আদি তাত্ত্বিকদের একজন। তিনিই প্রথম নৈরাজ্যবাদ ও ফরাসি শ্রমিকসংঘবাদের তত্ত্ব রচনা করেন। তিনি বলেন সরকারের অবলুপ্তি আর শোষণের অবলুপ্তি একই সাথে চলবে। দুটি একই, অভিন্ন কাজ। তার মতে রাজনৈতিকভাবে নয়, অর্থনৈতিকভাবে শ্রমিকদের নিজস্ব অর্থনৈতিক সংস্থা গড়ে তুলতে হবে। বৈপ্লবিক দিক থেকে বিকেন্দ্রীভূত এবং বহুকেন্দ্রিক সামাজিক ব্যবস্থা হবে তার চরিত্র। তার গ্রন্থ "সম্পত্তি কী" কার্ল মার্ক্স কর্তৃক প্রশংসিত হয়। তিনি প্রুদোঁকে রাজনৈতিক অর্থনীতির বিজ্ঞানসম্মত রচয়িতা বলে উল্লেখ করেন। মার্ক্সের পবিত্র পরিবার গ্রন্থে প্রুদোঁর প্রশংসা রয়েছে। কিন্তু প্রুদোঁর গ্রন্থে বিবৃত দারিদ্র্যের দর্শনকে বিরূপ সমালোচনা করে দর্শনের দারিদ্র্য শীর্ষক গ্রন্থে মার্ক্স পরবর্তী সময়ে প্রুদোঁর কঠোর সমালোচক হয়ে ওঠেন। তিনি বলেন অর্থনৈতিক বর্গগুলি হলো তাত্ত্বিক ধারণা, সামাজিক উৎপাদন সম্পর্কের বিমূর্তকরণ। কিন্তু প্রুদোঁ এই সত্য উলটোভাবে দেখেছেন, যেমনটা ভাববাদী দার্শনিকেরা দেখে থাকেন।

তথ্যসূত্র

বহিঃসংযোগ 

 
 The General Idea of Proudhon's Revolution by Robert Graham
  (includes short timeline)
 BlackCrayon.com: People: Pierre-Joseph Proudhon
 Proudhon and Anarchism  by Larry Gambone
 Proudhon by K. Steven Vincent
 Property is Theft! A Pierre-Joseph Proudhon Anthology
 "Où est passé Proudhon ?" a film by Anne Argouse and Hugues Peyret, www.antoinemartinprod.com/
  Où est passé Proudhon ? A video documentary

প্রাবন্ধিক
অর্থনীতিবিদ
১৮০৯-এ জন্ম
১৮৬৫-এ মৃত্যু
ফরাসি ব্যক্তি
ফরাসি সমাজতন্ত্রী
ফরাসি নৈরাজ্যবাদী
সামাজিক সমালোচক
ফরাসি অর্থনীতিবিদ
ফরাসি দার্শনিক
সংস্কৃতির দার্শনিক
অর্থশাস্ত্রের দার্শনিক
শিক্ষার দার্শনিক
ইতিহাসের দার্শনিক
সামাজিক বিজ্ঞানের দার্শনিক
যুদ্ধের দার্শনিক
সামাজিক দার্শনিক
পাশ্চাত্য সভ্যতার তাত্ত্বিক
জেমস এডওয়ার্ড রথম্যান

জেমস ই রথম্যান ইয়েল বিশ্ববিদ্যালয়ের বায়োমেডিকেল সায়েন্সেস এর অধ্যাপক এবং ইয়েল বিশ্ববিদ্যালয় মেডিকেল স্কুলের সেল বায়োলজি বিভাগের চেয়ারম্যান। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
রথম্যান ১৯৫০ সালের ৩ নভেম্বর ম্যাসাচুসেটসে জন্মগ্রহণ করেন। ইয়েল বিশ্ববিদ্যালয় থেকে ১৯৭১ সালে বিএ ডিগ্রি লাভ করেন এবং হার্ভার্ড বিশ্ববিদ্যালয় থেকে ১৯৭৬ সালে পিএইচডি ডিগ্রি লাভ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। তিনি ১৯৭৮ সালে স্ট্যানফোর্ড বিশ্ববিদ্যালয় এ সহকারী অধ্যাপক প্রাণরসায়ন বিভাগে যোগদান করেন। তিনি ১৯৮১ সালে সহযোগী অধ্যাপক এবং ১৯৮৪ সালে পূর্ণ অধ্যাপক পদে যোগদান করেন। ১৯৮৮ সালে প্রিন্সটন বিশ্ববিদ্যালয় এর মলিকুলার বায়োলজি বিভাগের অধ্যাপক পদে যোগদান করেন।

পুরস্কার ও সম্মাননা

তথ্যসূত্র 

স্ট্যানফোর্ড বিশ্ববিদ্যালয়ের শিক্ষক
হার্ভার্ড বিশ্ববিদ্যালয়ের প্রাক্তন শিক্ষার্থী
১৯৪৭-এ জন্ম
জীবিত ব্যক্তি
চিকিৎসাবিজ্ঞানে নোবেল পুরস্কার বিজয়ী
ইয়েল বিশ্ববিদ্যালয়ের প্রাক্তন শিক্ষার্থী
ইয়েল বিশ্ববিদ্যালয়ের শিক্ষক
১৯৫০-এ জন্ম
মার্কিন নোবেল বিজয়ী
কলাম্বিয়া বিশ্ববিদ্যালয়ের শিক্ষক
ইউরোপীয় আণবিক জীববিজ্ঞান সংস্থার সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
ইহুদি মার্কিন বিজ্ঞানী
প্রিন্সটন বিশ্ববিদ্যালয়ের শিক্ষক
র‍্যান্ডি ওয়েইন শেকম্যান

র‍্যান্ডি ওয়েন শেকম্যান () একজন মার্কিন কোষীয় জীববিজ্ঞানী। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন। কোষীয় নালিকাগুলিতে (ভেসিকল) বিভিন্ন পদার্থের চলাচল নিয়ন্ত্রণকারী জৈবযন্ত্রসম ব্যবস্থাগুলি আবিষ্কার করার জন্য তিনি আরও দুইজন বিজ্ঞানীর সাথে একত্রে এই পুরস্কার লাভ করেন।

জীবনী 
শেকম্যান ইউনিভার্সিটি অভ ক্যালিফোর্নিয়া, লস অ্যাঞ্জেলস থেকে ১৯৭০ সালে কলাবিদ্যায় স্নাতক ডিগ্রি লাভ করেন। ১৯৭৪ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি লাভ করেন।

তথ্যসূত্র 

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
চিকিৎসাবিজ্ঞানে নোবেল পুরস্কার বিজয়ী
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
এডিনবরা বিশ্ববিদ্যালয়ের প্রাক্তন শিক্ষার্থী
১৯৪৮-এ জন্ম
জীবিত ব্যক্তি
মার্কিন নোবেল বিজয়ী
মার্কিন প্রাণরসায়নবিদ
রয়েল সোসাইটির বিদেশি সদস্য
ইহুদি মার্কিন বিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
উন্মুক্ত প্রবেশাধিকার কর্মী
ফ্রেঙ্কিসেক পোলাৎস্কি

ফ্রেঙ্কিসেক পোলাৎস্কি () (জুন ১৪, ১৭৯৮, হুদস্লেভিচ - মে ২৬, ১৮৭৬ প্রাগ) ছিলেন একজন চেক ইতিহাসবিদ ও রাজনীতিবিদ, এবং চেক জাতীয় রেনেসাঁর সবচেয়ে প্রভাবশালী ব্যক্তিত্ব যাকে জাতির পিতা হিসেবে সম্মান দেওয়া হয়।

জীবনী 
ফ্রেঙ্কিসেক পোলাৎস্কি হুদস্লেভিচের উত্তর-পূর্ব অংশে মোরাভিয়ান গ্রামে জন্মগ্রহণ করেন যা বর্তমানে চেক প্রজাতন্ত্রের মোরাভিয়ান-সিলেসিয়ান অঞ্চলের অংশ। তার পূর্বপুরুষরা বেহেমিয়ান ব্রেথার্নের সদস্য ছিলেন। পোলাৎস্কির পিতা ছিলেন একজন স্কুল শিক্ষক এবং তার প্রচলিত কিছু শিক্ষা ছিল। পোলাৎস্কির পিতা তাকে ১৮১২ সালে ইভানগেলিক লুথারেন লেসিউমে পাঠান এবং পরবর্তীতে হাঙ্গেরিয়ান শহর ব্রাতিসলাভাতে শিক্ষা গ্রহণ করেন। ব্রাতিসলাভাতে তিনি ভাষাতত্ত্ববিদ পাভেল জে. সাফারিকের সাথে পরিচিত হন এবং ক্রমেই স্লোভানিক ভাষার একজন অপ্রতিদ্বন্দী ছাত্রে পরিনত হন। তিনি ১১টি ভাষায় দক্ষতা অর্জন করেন ও আরো কিছু সম্পর্কে জ্ঞানার্জন করেন।

কিছুকাল গৃহশিক্ষক হিসেবে জীবন অতিবাহিত করার পর তিনি ১৮২৩ সালে প্রাগে স্থায়ী হন। এখানে তিনি একজন ভালো বন্ধু খুঁজে পান যার নাম জোসেফ ডোবরোভস্কি যার সাথে অস্ট্রিয়ান সরকারের ভালো সম্পর্ক থাকার সুবাদে তিনি স্লোভাক ভাষার ছাত্র হিসেবে উষ্ণ আমন্ত্রণ পান। ডোবরোভস্কি তাকে কাউন্ট স্টার্নবার্গ ও তার ভাই ফ্রান্সিসের সাথে পরিচয় করিয়ে দেন ও তারা দুজনেই বহেমিয়ান ইতিহাসের উৎসাহি পাঠক ছিলেন। কাউন্ট ফ্রান্সিস ছিলেন বহেমিয়ান জাদুঘর সোসাইটির প্রধান প্রতিষ্ঠাতা, যাতে তিনি বিভিন্ন ধরনের বহেমিয়ান নথি-পত্র দ্বারা সম্বৃদ্ধ করেছিলেন যা পরবর্তীতে গবেষণার কাজে প্রচুর সাহায্যে এসেছে।

তথ্যসূত্র 

 For accounts of Palacký see:
 an article by Saint-René Taillandier in the Revue des deux mondes (April, 1855)
 Ludwig Adolf Wilhelm von Lützow, Lectures on the Historians of Bohemia (London, 1905).

বহিঃসংযোগ 

 František Palacký (1798–1876) – bibliography
 Frantisek Palacky - 29-03-2000 - Radio Prague

১৭৯৮-এ জন্ম
১৮৭৬-এ মৃত্যু
চেক রাজনীতিবিদ
চেক ইতিহাসবিদ
জাতির জনক
চেক দার্শনিক
১৮৪৮-এর বিপ্লবের ব্যক্তি
মেগান ইয়াং

মেগান লিন ইয়াং (; জন্ম: ২৭ ফেব্রুয়ারি, ১৯৯০) ফিলিপিনো আমেরিকান সুন্দরী, অভিনেত্রী ও মডেল। তিনি মিস ওয়ার্ল্ড ফিলিপাইন খেতাব জয় করেন। পরবর্তীতে ২০১৩ সালে ইন্দোনেশিয়ার বালিতে অনুষ্ঠিত মিস ওয়ার্ল্ড প্রতিযোগিতার ৬৩তম আসরে মিস ওয়ার্ল্ডের মুকুট লাভ করেন। তিনিই হচ্ছেন প্রথম ফিলিপিনা, যিনি মিস ওয়ার্ল্ডের শিরোপা জয় করেছেন। বর্তমানে তিনি এবিএস-সিবিএন’স স্টার ম্যাজিকের সদস্য। বিশিষ্ট অভিনেত্রী লরেন ইয়াংয়ের বড় বোন তিনি।

প্রারম্ভিক জীবন 
ফিলিপিনো মা ও আমেরিকান বাবার সন্তান মেগান যুক্তরাষ্ট্রের ভার্জিনিয়া এলাকার আলেকজান্দ্রিয়ায় জন্মগ্রহণ করেন। দশ বছর বয়সে ফিলিপাইনের ওলঙ্গাপো সিটিতে পরিবারের সাথে চলে যান। তিনি তৃতীয় রিজিওনাল সায়েন্স হাই স্কুল থেকে মাধ্যমিক শিক্ষা সমাপণ করেন। বর্তমানে তিনি সুবিক বে ফ্রিপোর্ট জোনে অবস্থিত ডি লা সালে-কলেজ অব সেন্ট বেনিল্ডে ডিজিটাল ফিল্ম মেকিং বিষয়ে প্রশিক্ষণ নিচ্ছেন।

সুন্দরী প্রতিযোগিতায় অংশগ্রহণ 
১৮ আগস্ট, ২০১৩ তারিখে সুন্দরী নির্ধারণী রাতে তাকে মিস ওয়ার্ল্ড ফিলিপাইন খেতাবে ভূষিত করা হয়। ২৩ বছর বয়সী অভিনেত্রী মেগান অন্য ২৪জন প্রতিযোগীদের মধ্যে সেরার মর্যাদা পান। এছাড়াও তিনি আরও ৬টি বিশেষ পুরস্কার লাভ করেন। শুরু থেকেই তাকে ২০১১ সালের মিস ওয়ার্ল্ড ১ম রানার আপ গুয়েনদোলিন রুয়াইজ এবং ২০১২ সালের মিস ওয়ার্ল্ডের শীর্ষ ১৫-তে অংশগ্রহণকারী কুইনরিচ রেহমানের পদাঙ্ক অনুসরণ করবেন বলে ধারণা করা হয়েছিল।

ইন্দোনেশিয়ায় অবতরণের পর শুরু থেকেই তাকে মিস ওয়ার্ল্ড মুকুটধারীদের অন্যতম সম্ভাব্য দাবীদার হিসেবে গণ্য করা হচ্ছিল। অতঃপর ১৯৫১ সালের পর প্রথম ফিলিপিনো হিসেবে মিস ওয়ার্ল্ডের খেতাব বিজয়ী হন। বিশ্বের ১২৬টি দেশের শীর্ষস্থানীয় প্রতিযোগীদের মধ্যে তিনি সেরা হিসেবে নির্বাচিত হন। প্রাথমিক পর্বেও তিনি টপ মডেল প্রতিযোগিতায় বিজয়ী হন, মাল্টিমিডিয়া চ্যালেঞ্জে চতুর্থ এবং বিচ বিউটিতে পঞ্চম স্থান অধিকার করেন। এছাড়াও ইয়াং মিস ওয়ার্ল্ড এশিয়া প্রতিযোগিতায় এশিয়া মহাদেশ থেকে মহাদেশীয় সুন্দরী হিসেবে শীর্ষস্থানীয় র‌্যাঙ্কপ্রাপ্ত হন।

তথ্যসূত্র

আরও দেখুন 
 মিস ওয়ার্ল্ড
 উ ওয়েনজিয়া

বহিঃসংযোগ 
 Official Twitter
 Official Instagram
 

১৯৯০-এ জন্ম
জীবিত ব্যক্তি
দে লা সাল কলেজ সেন্ট-বেনিল্ডের প্রাক্তন শিক্ষার্থী
ফিলিপিনো অভিনেত্রী
ফিলিপিনো সুন্দরী প্রতিযোগিতা বিজয়ী
মার্কিন নারী মডেল
মার্কিন বংশোদ্ভূত ফিলিপিনো ব্যক্তি
ফিলিপিনো বংশোদ্ভূত মার্কিন অভিনেত্রী
ভার্জিনিয়ার আলেকজান্দ্রিয়ার ব্যক্তিত্ব
ওলোঙ্গাপোর ব্যক্তি
জানবালেসের অভিনেত্রী
মিস ওয়ার্ল্ড ২০১৩-এর প্রতিনিধি
মিস ওয়ার্ল্ড বিজয়ী
সেলিব্রিটি বিগ ব্রাদার (পিনয়) প্রতিযোগী
ফিলিপাইনের রিয়ালিটি টেলিভিশন সিরিজ অংশগ্রহণকারী
স্টার ম্যাজিক
স্টারস্ট্রাক (ফিলিপাইন টিভি সিরিজ)
জিএমএ শিল্পী কেন্দ্র
ভিজে (মিডিয়া ব্যক্তিত্ব)
ফিলিপিনো চলচ্চিত্র অভিনেত্রী
ফিলিপিনো নারী মডেল
ফিলিপিনো টেলিভিশন অভিনেত্রী
মিস ওয়ার্ল্ড শিরোপাধারীদের তালিকা

নিচের তালিকায় মিস ওয়ার্ল্ড সুন্দরী প্রতিযোগিতায় অংশগ্রহণকারী নারীদের তালিকা দেয়া হলো:-

১৯৫১ থেকে ১৯৬০

১৯৬১ থেকে ১৯৭০

১৯৭১ থেকে ১৯৮০

১৯৮১ থেকে ১৯৯০

১৯৯১ থেকে ২০০০

২০০১ থেকে ২০১০

২০১১ থেকে ২০২০

২০২১ থেকে ২০৩০

বিতর্ক 
মার্জোরি ওয়ালেস নাম্নী এক সুন্দরী প্রতিযোগী ১৯৭৩ সালের মিস ওয়ার্ল্ড খেতাব অর্জন করেন। পরবর্তীতে কর্তৃপক্ষ মার্চ, ১৯৭৪ সালে মৌলিক শর্তাবলী পূরণে ব্যর্থ হওয়ায় তার কাছ থেকে খেতাব কেড়ে নেয়া হয়। আয়োজকেরা প্রথম রানার-আপ ফিলিপাইনের ইভানগেলিন পাসকুয়ালকে বছরের বাকী সময়ের জন্য দায়িত্ব পালন দিতে চাইলে তিনি খেতাববিহীন অবস্থায় মিস ওয়ার্ল্ড হতে অপারগতা প্রকাশ করেন। এরপর আয়োজকমণ্ডলী দ্বিতীয় রানার-আপ জ্যামাইকার প্যাটসি ইউয়েনকে মিস ওয়ার্ল্ডের মর্যাদা দিয়েছিলেন।

তথ্যসূত্র

বহিঃসংযোগ 
 Miss World official website

মিস ওয়ার্ল্ড
সুন্দরী প্রতিযোগিতায় অংশগ্রহণকারী নারীদের তালিকা
পুরস্কার বিজয়ীদের তালিকা
মিস ওয়ার্ল্ড বিজয়ী
টোমাস ক্রিস্টিয়ান জুডহোফ

টোমাস ক্রিস্টিয়ান জুডহোফ () (জন্ম ২২ ডিসেম্বর ১৯৫৫) হলেন একজন জার্মন জৈবরসায়নবিদ যিনি ২০১৩ সালে জেমস ই রথম্যান ও র‌্যান্ডি ডব্লিউ শ্যাকম্যানের সাথে যৌথভাবে চিকিৎসাবিদ্যায় নোবেল পুরস্কার লাভ করেন।

টোমাস জুডহোফ ১৯৫৫ সালের ২২ ডিসেম্বর গেটিংজেনে জন্মগ্রহণ করেন। জুডহোফ এসেন বিশ্ববিদ্যালয়, হার্ভার্ড বিশ্ববিদ্যালয় এবং গোটিঙেন বিশ্ববিদ্যালয়ে ঔষধবিদ্যায় পড়ালেখা করেন এবং ১৯৮২ সালে তার অভিসন্দর্ভ জমা দিয়ে এম ডি সনদ লাভ করেন।

টীকা

তথ্যসূত্র 

১৯৫৫-এ জন্ম
চিকিৎসাবিজ্ঞানে নোবেল পুরস্কার বিজয়ী
মার্কিন যুক্তরাষ্ট্রে জার্মান অভিবাসী
জীবিত ব্যক্তি
মার্কিন প্রাণরসায়নবিদ
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
জার্মান প্রাণরসায়নবিদ
জার্মান নোবেল বিজয়ী
থমাস গেরিজ মাশারেক

থমাস গেরিজ মাশারেক () (শুধু থমাস মাশারেক নামেও পরিচিত) (৭ মার্চ ১৮৫০ - ১৪ সেপ্টেম্বর ১৯৩৭), ছিলেন একজন অস্ট্রীয়-চেক রাজনীতিবিদ, সমাজকর্মী ও দার্শনিক, যিনি প্রথম বিশ্বযুদ্ধে চেকোস্লোভাকিয়ার অগ্রহী প্রতিষ্ঠাতা ও প্রথম রাষ্ট্রপতি। তিনি মূলত একটি গণতান্ত্রিক ফেডারেশনের মাধ্যমে অস্ট্রো-হাঙ্গেরীয় রাজতন্ত্রের সংস্কার কামনা করেছিলেন কিন্তু প্রথম বিশ্বযুদ্ধের সময় তিনি রাজতন্ত্রের উচ্ছেদসাধনে কাজ করেছিলেন এবং মিত্রশক্তির সাহায্যে পরবর্তীতে সফলতা লাভ করেন।

প্রারম্ভিক জীবন ও শিক্ষা 
মাশারেক ক্যথোলিক প্রধান শহর হুদুনিন, মোরাভিয়ার (মোরাভিয়ান স্লোভাকিয়ার অংশ) একটি দরিদ্র পরিবারে জন্মগ্রহণ করেন। তিনি তার শৈশব দক্ষিণ মোরাভিয়ার চেকোভিচ গ্রামে কাটান এবং পরবর্তীতে অধ্যয়নের জন্য ব্রনোতে চলে আসেন। তার পিতা জোসেফ মাশারেক ছিলেন একজন অশিক্ষিত স্লোভাক গাড়োয়ান (পরবর্তীতে গোমস্তা) এবং তিনি অস্ট্রিয়া-হাঙ্গেরির হাঙ্গেরিয়ান অংশ থেকে এসেছেন (১৯১৮ সালের পর স্লোভাকিয়ার পূর্ব অংশ চেকোস্লোভাকিয়ার অংশে পরিনত হয়)। মাশারেকের মা তেরেসি মাশারেকোভা ছিলেন স্লোভাক বংশদ্ভুত মোরাভিয়ান কিন্তু তিনি জার্মান শিক্ষা অর্জন করেছিলেন। তারা ১৫ আগস্ট ১৮৪৯ সালে বিয়ে করেন।

১৮৭২ থেকে ১৮৭৬ সাল পর্যন্ত ব্রনো ও ভিয়েনার গ্রামার স্কুলে অধ্যায়নের পর মাশারেক ভিয়েনা বিশ্ববিদ্যালয়ে যোগদান করেন। সেখানে তিনি ফ্রেন্জ বেনতানোর ছাত্র ছিলেন। ১৮৭৬ সালে একই বিশ্ববিদ্যালয় থেকে তিনি তার পিএইচডি ডিগ্রী অর্জন করেন এবং এখান থেকেই ১৮৮৯ সালে পুনর্বাসনের উপর থিসিস সম্পূর্ণ করেন। গবেষণার শিরোনাম ছিলে, Der Selbststmord als sociale Massenerscheinung der modernen Civilisation (আধুনিক সভ্যতায় আত্মহত্যা একটি সামাজিক গণ বিষয়)। ১৮৭৬ থেকে ১৮৭৯ এর মাঝামাঝি তিনি লিপজিং-এ অধ্যায়ন করেছিলেন।

ইতোমধ্যে, ১৫ই মার্চ ১৮৭৮ সালে তিনি ব্রুকলেনে চার্লোট গেরিজকে বিয়ে করেন। ১৮৮২ সালে তিনি চেক অংশের বিশ্ববিদ্যালয়, প্রাগ বিশ্ববিদ্যালয়ে দর্শনের অধ্যাপক হিসেবে যোগদান করেন। পরের বছর তিনি অ্যাথিনিয়াম নামে চেক সংস্কৃতি ও বিজ্ঞান বিষয়ক একটি ম্যাগাজিন প্রতিষ্ঠা করেন।

পদটীকা

আরো পড়ুন 
 Karel Čapek. (1931–35). Hovory s T. G. Masarykem [Conversations with T. G. Masaryk]. Prague. (English translations: President Masaryk Tells His Story, tr. M. and R. Weatherall, London, 1934; and Masaryk on Thought and Life, London, 1938)
 .

 .

তথ্যসূত্র 
 Thomas G. Masaryk Papers (Thomas G. Masaryk Papers, 1918-1919, SC.1983.01, Special Collections Department, University of Pittsburgh)

বহিঃসংযোগ 

 Who's Who: Tomas Masaryk
 

১৮৫০-এ জন্ম
১৯৩৭-এ মৃত্যু
জাতির জনক
চেকোস্লোভাকিয়ার রাষ্ট্রপতি
লেজিওঁ দনর প্রাপক
চেক দার্শনিক
খ্রি-মা-লোদ-খ্র্ল-স্তেং

খ্রি-মা-লোদ-খ্র্ল-স্তেং () (রাজত্বকাল ৭০৫-৭১২) তিব্বতের সাম্রাজ্যের ইতিহাসে একমাত্র সাম্রাজ্ঞী যিনি নিজে সিংহাসনে আরোহণ করে তিব্বত শাসন করেন।

পরিচয় 

ব্রো গোষ্ঠীর খ্রি-মা-লোদ-খ্র্ল-স্তেং ছিলেন তিব্বত সম্রাট খ্রি-মাং-স্লোন-র্ত্সানের স্ত্রী ও সম্রাট খ্রি-দুস-স্রোং-ব্ত্সনের মাতা।

সিংহাসনে আরোহণ 

খ্রি-মা-লোদ-খ্র্ল-স্তেংয়ের পুত্র সম্রাট খ্রি-দুস-স্রোং-ব্ত্সন ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করে ৭০৪ খ্রিষ্টাব্দে খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন  খ্রি-দুস-স্রোং-ব্ত্সনের অপর এক রাণী গা-তুনের পুত্র ল্হা-বাল-পো ৭০৪ খ্রিষ্টব্দে পিতার মৃত্যুর পর কিছুদিন জন্য তিব্বতের সিংহাসনে বসলেও  ল্হা-বাল-পোকে সরিয়ে তাঁর পিতামহী সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনি নিজেই রাজত্ব করেন। অনেক তিব্বতবিদের মতে ল্হা-বাল-পোর মাতা গো-তুন এবং তাঁর মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা না যাওয়া পর্যন্ত খ্রি-ল্দে-গ্ত্সুগ-ব্ত্সান সিংহাসন লাভ করতে পারেননি।

তথ্যসূত্র

আরো পড়ুন 

 Kapstein, Matthew (2007) The Tibetans, Blackwell Publising, Oxford, 
 Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften, 

তিব্বতীয় সম্রাজ্ঞী
৭১২-এ মৃত্যু
তিব্বতীয় বৌদ্ধ
জিনচেং গোংঝু

জিনচেং গোংঝু (চীনা: 金成) (মৃত্যু ৭৩৯ খ্রিষ্টাব্দ) একজন ট্যাং রাজবংশের রাজকুমারী ও তিব্বত সাম্রাজ্যের সাম্রাজ্ঞী।

বিবাহ 

ট্যাং সম্রাট ট্যাং ঝংজংয়ের পালিতা কন্যা রাজকুমারী জিনচেং গোংঝু ৭১০ খ্রিষ্টাব্দে তিব্বত সম্রাট খ্রি-দুস-স্রোং-ব্ত্সনের পুত্র ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। আবার অনেক ঐতিহাসিকের মতে পূর্ববর্তী সম্রাট ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন।

বৌদ্ধধর্ম প্রসার ও বিদ্রোহ 

বৌদ্ধ ধর্মাবলম্বী জিনচেং গোংঝু চিং-বু-নাম-রা, কোয়া-চু-ইন-ব্রাগ-দ্মার, গ্রান-ব্জাং, খার-ব্রাগ ও স্মাস-গোং এই পাঁচ স্থানে বৌদ্ধবিহার নির্মাণ করেন। লি-য়ুল-লুং-ব্ত্সান-পা নামক গ্রন্থে উল্লেখ আছে যে ৭৩৭ খ্রিষ্টাব্দে কোন বৌদ্ধধর্ম বিরোধী রাজার ভয়ে খোটান থেকে কিছু বৌদ্ধ সন্ন্যাসী তিব্বত এলে জিনচেং গোংঝু তাদের আশ্রয় দেন। ৭৩৯ খ্রিষ্টাব্দে তিব্বতে গুটিবসন্তের প্রকোপ দেখা দিলে বহু তিব্বতী এবং জিনচেং গোংঝুর মৃত্যু হয়। এরফলে তিব্বতে বৌদ্ধধর্ম বিরোধী গোষ্ঠীরা খোটান থেকে আগত বৌদ্ধ সন্ন্যাসী এবং বৌদ্ধ ধর্মাবলম্বী সম্রাট খ্রি-ল্দে-গ্ত্সুগ-ব্ত্সান ও সাম্রাজ্ঞী জিনচেং গোংঝুকে দায়ী করে সাম্রাজ্যে বৌদ্ধধর্ম বিরোধী বিদ্রোহ শুরু করলে বৌদ্ধ সন্ন্যাসীরা তিব্বত থেকে পালিয়ে যান।

তথ্যসূত্র

আরো পড়ুন 

 Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften, 
 Beckwith, Christopher I. (2011) Empires of the Silk Road, Princeton University Press, 
 Kapstein, Mathhew T. (2006) The Tibetans, Blackwell Publising, Oxford, 
 Schaik, Sam van (2011) Tibet, a history, Yale University Press, 
 Richardson, Hugh Edward,(1998) Two Chinese princesses In Tibet. Mun-sheng Kong-co and Kim-sheng Kong-co in Aris, Michael (ed) High Peaks, Pure Earth: Collected Writings on Tibetan History and Culture, Serindia Publications, 
 Uebach, Helga (1997) "Eminent Ladies of the Tibetan Empire according to Old Tibetan Texts" Les habitants du toit du Monde.

তিব্বতীয় সম্রাজ্ঞী
৭৩৯-এ মৃত্যু
৬৯৮-এ জন্ম
বাংলাদেশী সাইক্লিস্টস

বাংলাদেশী সাইক্লিস্টস (বিডিসাইক্লিস্টস ) একটি বাংলাদেশী সাইক্লিং সংগঠন। মোজাম্মেল হক এবং তার বন্ধুরা ২০১১ সালের মে মাসে সংগঠনটি প্রতিষ্ঠা করেন। এটি বর্তমানে বাংলাদেশের অন্যতম একটি সাইক্লিং কমিউনিটি।

মূলমন্ত্র 
বিডিসাইক্লিস্টস-এর প্রধান উদ্দেশ্য হল সাইক্লিংকে জনপ্রিয় করা, বিশেষ করে ঢাকা শহরে সাইক্লিংকে যাতায়াতের একটি মাধ্যম হিসেবে জনপ্রিয় করা যাতে এখানে দূষন এবং যানজট রোধ পায়। এই সংগঠনটির মটো হচ্ছে-আনন্দ, বিনোদন এবং সুস্বাস্থের জন্য সাইক্লিং করা। সাইকেলে মাধ্যমে যানজট নিরসন করা সম্ভব এ এটি একটি কার্যকর উপায় হতে পারে বলে সংগঠনরে সদস্যরা মনে করেন। বিডিসাইক্লিস্টস তাদের সকল রাইডে সেফটি গিয়ারস যেমন হেলমেট ব্যবহার করা বাধ্যতামূলক করার মাধ্যমে, সেফ সাইক্লিং প্রমোট করে থাকে।

কার্যকলাপ 
এই সংগঠনটি প্রতিসপ্তাহে বাইক ফ্রাইডে, বিডিসি নাইটরাইডার্স, জসিলা স্যাটার্ডে নামে বিভিন্ন প্রমোদ আয়োজন করে থাকে। প্রায় ২৫০ জন সাইক্লিস্ট বাইক ফ্রাইডে ভ্রমণে অংশগ্রহণ করে থাকে। এই গ্রুপটি ক্রিটিকাল ম্যাস ইভেন্টিও আয়োজন করে। ক্রিটিকাল ম্যাস একটি সাইক্লিং ইভেন্ট যেটি প্রতি মাসে পৃথিবীর ৩০০টি শহরে আয়োজন করা হয়। সাপ্তাহিক সাইক্লিং কর্মসূচিগুলো ছাড়াও সংগঠনটি জাতীয় দিবসগুলো যেমন স্বাধীনতা দিবস, পহেলা বৈশাখ এবং বিজয় দিবসে সাইকেল রাইডের আয়োজন করে থাকে। এছাড়াও নিয়মিত বিভিন্ন সাংগঠনিক ও সামাজিক কার্যক্রম রয়েছে সংগঠনটির যেমন 64 Good Acts অথবা ঈদ মোবারক রাইড, যেখানে গ্রুপটির সদস্যরা সমাজের গরিব মানুষ বিশেষ করে গরিব শিশুদের মাঝে উপঢৌকন বিতরণ করে থাকে।

গণমাধ্যম 
বিডিসাইক্লিস্টসের বিভিন্ন কার্যক্রমের খবর বাংলাদেশের এবং বিদেশের গণমাধ্যমে প্রচার করা হয়েছে। বিবিসি এবং আল জাজিরা-ও বিডিসাইক্লিস্টসকে নিয়ে প্রতিবেদন করেছে। নিবন্ধক সাদ হামাদি ‘দি গার্ডিয়ান’ এর বাইক ব্লগে এই গ্রুপটির কার্যকলাপ নিয়ে একটি নিবন্ধ রচনা করেন। এছাড়াও বিডিসাইক্লিস্টসদের নিয়ে ‘সাইকেলওয়ালের স্বপ্ন’ নামক একটি নাটক নির্মিত হয়েছে, যেটি দেশের অনেকগুলো বেসরকারি টিভি চ্যানেলে প্রচারিত হয়েছে।

তথ্যসূত্র 

বাংলাদেশে সাইক্লিং
২০১১-এ প্রতিষ্ঠিত
হুয়ান পাবলো দুয়ার্তে

হুয়ান পাবলো দুয়ার্তে ইয়ে দিয়েজ (জানুয়ারি ২৬, ১৮১৩ - জুলাই ১৫, ১৮৭৬) হলেন ডোমিনিকান প্রজাতন্ত্রের প্রতিষ্ঠাতাদের মধ্যে একজন। তিনি ছিলেন স্বপ্নদর্শী ও লিবারেল ভাবুক যিনি ফ্রান্সিসকো দেল রোসারিও সানচেস ও মাতিয়াস রামোন মেল্লার সাথে একত্রে ডোমিনিকান প্রজাতন্ত্র প্রতিষ্ঠায় অনন্য ভূমিকা পালন করেন। তারা ১৮৪৪ সালে হাইতির শাসন থেকে দেশকে স্বাধীন করেন। পাবলো দুয়ার্তের ইচ্ছা ছিল দেশের জনগণকে স্বনির্ভরভাবে প্রতিষ্ঠা করা ও লিবারেল ধারণার একটি গণতান্ত্রিক সরকার গঠন করা।

ডোমিনিকান প্রজাতন্ত্র প্রতিষ্ঠায় তার গুরুত্বপূর্ণ ভূমিকার সম্মান জানিয়ে বিভিন্ন জায়গায় তার নামে কয়েকটি স্মারক স্থাপন করা হয়েছে; যেমন, ক্যারিবীয় অঞ্চলের সর্বোচ্চ পর্বতশৃঙ্গের নাম রাখা হয়েছে পিকো দুয়ার্তে, তার নাম অনুসারে। তেমনি নিউইয়র্ক শহরের হুয়ান পাবলো দুয়ার্তে স্কয়ার চত্ত্বর ও আরো অনেক স্থাপনা।

প্রারম্ভিক জীবন 
দুয়ার্তে ইসপানা বোবা সময়কালে কেপ্টেন্সি জেনারেল অফ সান্তো ডোমিংগোর সান্তো ডোমিংগোতে জন্মগ্রহণ করেন। তার পিতার নাম জোয়ান হোজে দুয়ার্তে এবং তিনি ছিলেন স্পেনের কাডিজ শহরের ভেজের দে লা ফ্রন্তেরারর বাসিন্দা। তার মায়ের নাম ম্যনুয়েল দিয়েজ হিমেনেস ও তিনি এল সেবুর বাসিন্দা ছিলেন। জিমিনেজ ছিলেন স্পেনীয় বাবা ও ডোমিনিকান মাতার সন্তান। ১৮০২ সালে হোসে দুয়ার্তে ও জিমিনেজ অভিবাসী হয়ে সান্তো ডোমিংগো থেকে পুয়ের্তো রিকোর মায়াগাজে চলে আসেন। পূর্ববর্তী দিনগুলোতে দ্বীপের ঔপনিবেশিক অভিজ্ঞতায় এই স্থানান্তরের বিষয়টি দৃশ্যমান হতে শুরু করে, যখন সেন্ট ডোমিনজের গভর্নর (বর্তমান হাইতি, পূর্বে হিসপানিওলার শেষ পশ্চিমাংশ ও ফ্রান্সের উপনিবেশ) তুসেইন্ট লুভার্চার সান্তো ডোমিংগোর নিয়ন্ত্রণ নেন (দ্বীপের পূর্বাংশের দুই তৃতীয়াংশ)। এসময় ফ্রান্স ও ডোমিনজে সামগ্রিক সামাজিক আন্দোলন গড়ে তোলে যা ফ্রান্স বিপ্লব ও হাইতি বিপ্লব নামে পরিচিত। পরবর্তীতে দুয়ার্তে পরিবার ১৮০৯ সালে সান্তো দোমিঙ্গোতে ফিরে আসেন

তথ্যসূত্র

বহিঃসংযোগ 
 

জাতির জনক
১৮১৩-এ জন্ম
১৮৭৬-এ মৃত্যু
ডোমিনিকান প্রজাতন্ত্রের কবি
ডোমিনিকান প্রজাতন্ত্রের ইতিহাস
ডোমিনিকান প্রজাতন্ত্রের স্বাধীনতা আন্দোলনের ব্যক্তি
ক্যারিবীয় ব্যক্তি
১৯শ শতাব্দীর পুরুষ লেখক
পতাকা নকশাকার
১৯শ শতাব্দীর বিদ্রোহী